Den europeiske menneskerettsdomstol

Den europeiske menneskerettsdomstol (forkortet EMD), også kjent som Strasbourg-domstolen,Anagnostou, Dia (30. april 2013): European Court of Human Rights: Implementing Strasbourg's Judgments on Domestic Policy. Edinburgh University Press. ISBN 978-0-7486-7058-1; s. 27. er en internasjonal domstol som er etablert i medhold av Den europeiske menneskerettskonvensjon (EMK). Domstolen behandler anklager fra enkeltmennesker, grupper av mennesker eller stater om brudd på EMK begått av Europarådets medlemsland. I tillegg til å dømme i enkeltsaker kan domstolen avgi uttalelser om hvordan konvensjonen skal forstås i et konkret tilfelle. Domstolen ligger i Strasbourg i Frankrike. Domstolen består av én dommer fra hvert av Europarådets medlemsland, men dommerne er uavhengige og representerer ikke sin egen hjemstat.

Domstolen ble opprettet i 1959 og avgjorde sin første sak i 1960 i saken Lawless vs. Irland.«Lawless v Ireland (1957–1961)» , Ireland participation in International Human Rights Law and Institutions. NUI Galway. 2017. Bakgrunnen var en sak mot Gerard Richard Lawless, et tidligere medlem av IRA, en organisasjon han hadde forlatt. Han ble arrestert 1957 i ferd med å reise til Storbritannia fra Irland, og senere varetektsfengslet på ubestemt varetekt uten rettssak. Saken ble anlagt av Lawless for den irske regjeringens brudd på artikkel 5, 6 og 7 i den europeiske menneskerettskonvensjon. Denne gir rett til frihet og sikkerhet, rettferdig rettergang og prinsippet om «ingen straff uten lov».«Case of Lawless v. Ireland No. 3»  (PDF). Judgement. European Court of Human Rights. 1. juli 1961.

En søknad til domstolen kan inngis av en enkeltperson, en gruppe enkeltpersoner eller en eller flere av de andre kontraherende statene.«How to apply and how your application is processed» (PDF), ECHR Ved siden av dommer kan retten også gi rådgivende uttalelser. Konvensjonen ble vedtatt innenfor rammen av Europarådet, og alle dens 46 medlemsland er kontraherende parter i konvensjonen. Domstolen har som uttalt mål at konvensjonen skal tolkes dynamisk og endres i tråd med samfunnsendringene. Således er domstolens primære middel for rettsfortolkning er læren om «levende instrumenter» (engelsk: living instrument; fransk: instrument vivant à interpréter), det vil si at konvensjonen tolkes i lys av dagens forhold.Lawson, Rick (7. februar 2020): «The ECHR at 70: A Living Instrument in Precarious Present-day Conditions», Leiden Law Blog Dette har medført at konvensjonen i mange tilfeller har fått et videre anvendelsesområde enn konvensjonens ordlyd isolert sett skulle tilsi.

Internasjonale forskere innen folkeretten anser EMD for å være den mest effektive internasjonale menneskerettighetsdomstolen i verden.von Staden, Andreas (2018): Strategies of Compliance with the European Court of Human Rights: Rational Choice Within Normative Constraints. University of Pennsylvania Press. ISBN 978-0-8122-5028-2; s. 1. Ľalík, Tomáš (2011): Understanding the Binding Effect of the Case-Law of the ECtHR in Domestic Legal Order. International Conference: Effectiveness of the European System of Protection of Human Rights. doi:10.2139/ssrn.1951830. Domstolen har likevel møtt utfordringer med domsavgjørelser som ikke er gjennomført av avtalepartene.Non-implementation of the Court’s judgments: our shared responsibility, The Council of Europe 23. august 2016

Den europeiske menneskerettsdomstol er høyeste instans for innbyggerne i de land domstolen dekker og i en rekke tilfeller har den dømt i strid med de resultater nasjonale domstoler har kommet til, som Norges høyesterett. 

 Norge og Den europeiske menneskerettighetsdomstolen 

Norge sluttet seg til Den europeiske menneskerettighetsdomstolen 30. juni 1964.

Den europeiske menneskerettsdomstol har siden den ble opprettet i 1959 hatt én norsk president. Det var tidligere høyesterettsjustitiarius Rolv Ryssdal, som var president for domstolen fra 1985 til 1998.

 Norges dommere til EMD 
Norge har hatt seks dommere til EMD:
 2019– Arnfinn Bårdsen, seksjonspresident siden 2022
 2011–2018: Erik Møse
 2004–2011: Sverre Erik Jebens
 1998–2004: Hanne Sophie Greve
 1973–1998: Rolv Ryssdal, rettens president 1985–1998
 1959–1972: Terje Wold

 Referanser 

 Eksterne lenker 

 Den europeiske menneskerettighetsdomstolen (EMD), via FN-sambandet
 Bibliotek ved EMD
 Dommer ved EMD
 Faktaark om EMDs praksis, på engelsk, fransk og tysk og fem andre språk, men ikke norsk

Europeiske menneskerettsdomstol
Europeiske menneskerettsdomstol
Europeiske menneskerettsdomstol
Europeiske menneskerettsdomstol
Kategori:Rettsvitenskap i 1959
Kategori:Mottakere av frihetsprisen (Four Freedoms Award)